2. ลักษณะการประกอบธุรกิจ

(1) ประวัติความเป็นมา การเปลี่ยนแปลงและพัฒนาการที่สำคัญ

บริษัทจดทะเบียนจัดตั้งเมื่อวันที่ 6 ธันวาคม 2528 ทุนจดทะเบียนเริ่มแรก 10 ล้านบาท
ประกอบธุรกิจผลิตและจำหน่ายน้ำยางข้นและผลพลอยได้จากน้ำยาง เมื่อวันที่ 29 กรกฎาคม 2534
ได้เข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย
บริษัทมีการขยายการลงทุนอย่างต่อเนื่องในธุรกิจที่เกี่ยวกับยางพารา ในปี 2546
กลุ่มบริษัทมีบริษัทย่อย 15 บริษัท และบริษัทร่วม 4 บริษัท ตั้งแต่ปี 2541 เป็นต้นมา
บริษัทส่วนใหญ่ในกลุ่มได้พัฒนาคุณภาพผลิตภัณฑ์ขึ้นสู่มาตรฐาน ISO ซึ่งจนถึงปัจจุบันมี 5 บริษัทได้รับ
ISO9001 ปี 2000 ในด้านอำนาจการควบคุมบริษัทยังเป็นของกลุ่มผู้เริ่มก่อตั้งบริษัท
ซึ่งปัจจุบันดำรงตำแหน่งอยู่ในคณะกรรมการบริษัทและคณะกรรมการบริหาร

  (2) ภาพรวมการประกอบธุรกิจของบริษัท บริษัทย่อย และบริษัทร่วม

บริษัท บริษัทย่อยและบริษัทร่วม แบ่งกลุ่มธุรกิจได้เป็น 8 กลุ่ม คือ กลุ่มน้ำยางข้น
กลุ่มเส้นด้ายยางยืด กลุ่มถุงมือยาง กลุ่มบริการ กลุ่มเทรดดิ้ง กลุ่มสวนยางพารา กลุ่มวิจัยและพัฒนา
และ กลุ่มนายหน้า รายชื่อบริษัทในแต่ละกลุ่ม และ โครงสร้างการถือหุ้นของบริษัทใหญ่ มีดังนี้

ชื่อบริษัท (ที่ตั้งโรงงาน) สัดส่วนการถือหุ้น

กลุ่มน้ำยางข้น (ประกอบด้วยบริษัท บริษัทย่อย 8 บริษัท และบริษัทร่วม 1 บริษัท)

1. บมจ.ไทยรับเบอร์ลาเท็คซ์คอร์ปอร์เรชั่นฯ (ชลบุรี) -

2. บจก.ไทยรับเบอร์แอนด์ลาเท๊คซ (ระยอง) 100%

3. บจก.คิววัน (ระยอง) 100%

4. บจก.เอ็กซ์เซลรับเบอร์ (สงขลา) 100%

5. บจก.โอเรียนท์สุราษฎร์รับเบอร์ลาเท็คซ์ (สุราษฎร์ธานี) 100%

6. บจก.ภูเก็ตลาเท็กซ์ (พังงา) 100%

7. บจก.ไทยเท็คซ์มินิ ลาเท็คซ์ แฟคตอรี่ (จันทบุรี) 100%

8. บจก.ไทยรับเบอร์ ลาเท็กซ์ ชุมพร (ชุมพร) 100%

9. บจก.ไทยรับเบอร์ ลาเท็กซ์ บึงกาฬ (หนองคาย) 100%

10. บจก.รีเวอร์เท็กซ์ (ประเทศไทย) (ชลบุรี-ผลิตน้ำยางข้นกึ่งสำเร็จรูป) 49.9%

(การผลิตของบริษัทร่วม คือ บจก.รีเวอร์เท็กซ์ (ประเทศไทย)
ไม่ถูกรวมในการผลิตของกลุ่มน้ำยางข้น)

กลุ่มเส้นด้ายยางยืด (ประกอบด้วยบริษัทย่อย 1 บริษัท)

1. บมจ.เวิลด์เฟล็กซ์ (ระยอง) 93.5%

กลุ่มถุงมือยาง (ประกอบด้วยบริษัทย่อย 1 บริษัท และบริษัทร่วม 1 บริษัท)

1. บจก.ยูนิเวอร์แซลลาเท็กซ์โปรดัคส์ (ชลบุรี) 100%

2. บจก.รอสเนอร์ เม้าท์บี้ เมดิเทรด (ไทยแลนด์) (สงขลา) 35%

กลุ่มบริการ (ประกอบด้วยบริษัทย่อย 1 บริษัท-จัดเก็บและส่งน้ำยางข้นไปต่างประเทศ)

1. บจก.ไทยแทงค์อินสตอลเลชั่น (ภูเก็ต) 65.4%

กลุ่มเทรดดิ้ง (ประกอบด้วยบริษัทย่อย 2 บริษัท) 1. บจก.เวิลด์ไวด์ รีซอร์ซ เทรดดิ้ง
(กรุงเทพ) - นำเข้าและให้บริการชิปปิ้ง 100% 2. บจก.ไทยเท็กซ์ อาร์ซีพี เท็คโนโลยี่
(กรุงเทพ) - นำเข้า 45%

กลุ่มสวนยางพารา (ประกอบด้วยบริษัท ย่อย 1 บริษัท และบริษัทร่วม 1 บริษัท-ปลูกสวนยางพารา)

1. บจก.ไทยรับเบอร์ซิตี้ (น่าน) 90%

2 . บจก.สวนยางวังสมบูรณ์ (สระแก้ว) 48.4%

(ที่ประชุมกรรมการครั้งที่ 2/2547 ได้อนุมัติเพิ่มการลงทุนในบจกไทยรับเบอร์ซิตี้เป็นสัดส่วนร้อยละ
100)

กลุ่มวิจัยและพัฒนา (ประกอบด้วยบริษัทย่อย 1 บริษัท)

1. บจก.ทีอาร์แอลรีเซอร์ซแอนด์ดีเวลลอปเม้นท์ 80%

(ที่ประชุมกรรมการครั้งที่ 2/2547
ได้อนุมัติเลิกกิจการบจก.ทีอาร์แอลรีเซอร์ซแอนด์ดีเวลลอปเม้นท์) กลุ่มนายหน้า
(ประกอบด้วยบริษัทร่วม 1 บริษัท)

1. บจก.แอโกรเวลท์ (กรุงเทพ) - ซื้อขายสินค้าเกษตรล่วงหน้า 50%

นโยบายการดำเนินงานหลักของบริษัท

การดำเนินงานหลักของกลุ่ม คือ การดำเนินการด้านการผลิต และ จำหน่าย
นโยบายการดำเนินงาน คือ กลุ่มน้ำยางข้นผลิตน้ำยางข้น จำหน่ายให้ลูกค้าทั่วไป และ
บริษัทในเครือ อันประกอบด้วย บริษัทย่อยที่ผลิตผลิตภัณฑ์จากยาง คือ กลุ่มเส้นด้ายยางยืด
และกลุ่มถุงมือยาง และบริษัทร่วมที่ผลิตน้ำยางข้นสำเร็จรูป ทั้งนี้ บริษัทย่อยและบริษัทร่วมดังกล่าว
จะผลิตสินค้าสำเร็จรูปจากยางจำหน่ายต่อไปให้แก่ลูกค้า

(3) สัดส่วนรายได้ของกลุ่มธุรกิจ (หน่วย : ล้านบาท)

[]

(4) เป้าหมายธุรกิจ

ภายในระยะเวลา 3 ปีข้างหน้า (ปี 2547-2549) บริษัทมีวัตถุประสงค์และเป้าหมาย รักษาความเป็น

ผู้นำด้านการผลิตและการตลาด โดยมีเป้าหมายการผลิตและขายน้ำยางข้นที่ 180,000 – 200,000 ตันต่อปี 

ซึ่งจะช่วยลดต้นทุนคงที่ต่อหน่วยและรักษาสถานะผู้นำอันดับหนึ่งของโลกที่มีส่วนแบ่งการตลาดในระดับร้อยละ 15-20 กลยุทธ์ที่จะทำให้บรรลุเป้าหมายนี้ คือ การเพิ่มกำลังการผลิตอีกร้อยละ13 ในปี 2547